Viborger Samler, 1825-09-21
J Statstidenden læses nu følgende udforlige Beretning om Høitidelighederne i Roeskilde Domkirke den 12te og 18de Dennes: Mandagen den 12te September blev, efter Hans Majestæts allerhøieste befaling, det ny Capel i Roeskilde Domkirke høitideligen indviet ved en passende Tale af Hs. Høiærværdighed Hr. Biskop Münter, og ved 2de Sange, forfattede dertil af Hs. Høiærværdighed Confessionarius Liebenberg. Capellet blev givet Navn af Christian den Sjettes og Frederik den Femtes Capel. Til at bivaane denne Høitidelighed havde Hs. Høiærværdighed Biskoppen indbuden Dhrr. Geheime-Statsministre, Overhofmarskal ken, de Deputerede af det Kongelige Danske Cancellie, Roeskilde Byes Magistrat og øvrige Embedsmænd, samt Geistligheden i Roeskilde og Provsterne fra Omegnen. - Tirsdagen den 13de September foretoges Omflytningen fra Christian den Fjerdes Capel, af de høikongelige Liig, som vare bestemte til at hensættes i Christian den Sjettes og Frederik den Femtes Capel. Til at overvære denne Handling vare allernaadigst befalede samtlige Geheime-Statsministrene, Overhofmarskalken, Stifts=Øvrigheden, Confessionarius Liebenberg, Overbygnings=Directeur Etatsraad Hansen, Roeskilde Byes Magistrat og Geistlighed, hvilke alle samlede sig paa Palaiet, og tilligemed de 6 Oberster og 6 Commandeurer, der skulde bære de høie Liig, samt de 2 Kammerherrer, der ved denne Leilighed sungerede som Marskalker, begave sig om Morgenen Kl. 9 1/2 parviis ned i Kirken. Saasnart Processionen der lod sig see hørtes et Præludium fra Orgelet. De to Marskalker tilligemed Obersterne og Commandeurerne, toge Plads under Choret; samtlige øvrige Herrer i een Rad. Paa et givet Tegn ophørte Præludiet fra Orgelet og den Choral (forfattet af Confessionarius Liebenberg), som var bestemt til at afsynges for Talen, blev nu udført af det kongelige Capel og de kongelige Sangere. Efterat denne var afsjunget, begave de 6 Oberster og 6 Commandeurer, med de 2 Marskalker i Spidsen, sig ind i Christian den Fjerdes Capel, hvor de opløftede høisalig Kong, Christian den Sjettes Liigkiste, og bare det høie Liig ind i Capellet, hvor det blev nedsat ved den for Høistsamme bestemte Sarcophag. Derefter begave nysnævnte Herrer sig igjen tilbage til Christian den Fjerdes Capel, opløftede høisalig Dronning Sophie Magdalenas Liig, indbare det i det ny Capel, og hensatte det paa den for Høistsamme bestemte Plads og vedbleve saaledes, indtil høisalig Kong Frederik den Femtes, og de høisalige Dronninger Louises og Juliane Marias Liig vare indbaarne i det ny Capel, hvilket skeete under Prækudsum fra Orgelet. Derefter begave de, der vare tilsagte til at bivaane denne Handling, sig parviis ind i det ny Capel, hvor Confessionarius Liebenberg holdt en til Handlingen passende Tale, hvorefter den sidste Deel af Choralen blev udført af den tongelige Capel og de kongelige Sangere. Efterat Choralen var afsjungen, bleve Ligene af de høisalige Konger Christianden Sjette og Frederik den Femte, samt af høisalig Dronning Louise, nedsænkte i de for dem bestemte Sarcophager, hvoraf de 2 ere forfærdigede af afdøde Professor Wiedemelt, og den 3die af afdøde Professor Stanlen. (For de høisalige Dronninger Sophia Magdalena og Juliane Maria ere Sarcophagerne endnu ikke færdige.) Derefter begav Processionen sig, under Musik fra Orgelet, tilbage til Palaiet, i samme Orden, som den var indtraadt i Kirken.